Unfriended: Dark Web

Unfriended: Dark Web er en amerikansk skrekkfilm fra 2018. Regissør var Stephen Susco som også skrev manus. Denne filmen er en oppfølger etter filmen Unfriended fra 2014, og følger en vennegjeng som finner en bærbar datamaskin og får tilgang til nettsider på Dypnettet. Filmen ble publisert i USA den 20. juli 2018.

Sammendrag 
Matias finner en bærbar datamaskin på en kafé som noen har glemt igjen, og tar den med seg hjem. Den bærbare datamaskinen tilhørte opprinnelig noen som heter Norah C. Matias arbeider med en app for tegnspråk for sin døve kjæreste, Amaya. Imidlertid blir Amaya opprørt fordi appen bare gjør det praktisk for henne å forstå ham, men ikke omvendt. Matias mottar flere meldinger på den bærbare datamaskinen til "Norah C-" fra noen som heter Erica. Han logger på en Skype sammen med vennene sine - Damon, A.J. Lexx, Serena og Nari - men blir frustrert når har får problemer med datamaskinen. 

Matias oppdager at Erica egentlig er Norah, når hun krever å få den bærbare datamaskinen. Han bestemmer seg for å returnere maskinen til kaféen. Men før han rekker dette, får han en samtale med en mystisk person som kaller seg for Charon68. Damon innser at "Norah C." er "Charon" stavet bakvendt, og de oppdager skjulte videoer på den bærbare datamaskinen. Matias mottar plutselig meldinger fra en gruppe kalt "The Circle" og dusinvis av Charon-kontoer blir med på Skype-chatten deres. En av disse kontoene legger ut en video av Lexx som blir kastet ned av et tak. 

Men en annen profil lager en video av A.J. som planlegger å angripe et kjøpesenter. Politiet stormer A. J. sitt hus på grunn av denne videoen, og The Circle utløser en lydeffekt av en hagle på datamaskinen hans, noe som får politiet til å tro at A. J er bevæpnet til å drepe ham. De innser at Circle hadde planlagt at Matias skulle få tak i den bærbare datamaskinen slik at de kunne anklage ham og vennene hans for deres egne forbrytelser.

Rolleliste 
 Colin Woodell som Matias O'Brien
 Betty Gabriel som Nari Jemisin
 Rebecca Rittenhouse som Serena Lange
 Andrew Lees som Damon Horton
 Connor Del Rio som Alistair "A. J." Jeffcock
 Stephanie Nogueras som Amaya DeSoto

Eksterne lenker 
 
 Trailer, Youtube.com

Skrekkfilmer fra USA
Engelskspråklige filmer
Oppfølgerfilmer
Filmer fra 2018